**DEMONSTRÁTORI PÁLYÁZATOK**

1. **Talajtan gyakorlat segítése és bekapcsolódás a talajtani kutatásokba (terep- és labormunka)**

Kurzus : Talajtan gyakorlat, Alkalmazott talajtan terepi és labormunka

Oktató - témavezető: Dr. Farsang Andrea egyetemi tanár

Feladat:

Bekapcsolódás a Talajtan gyakorlatok és az Alkalmazott talajtan terepi és labormunka előkészítésébe, segítés a lebonyolításában, projektmunkát és

évfolyam-dolgozatukat készítő hallgatók terepi és labor vizsgálatainak segítése, bekapcsolódás a Tanszéken folyó talajtannal kapcsolatos kutatómunkába.Heti óraszám: 4-6 óra

Követelmények: : legalább BSc 2-3. éves, vagy MSc-s képzésben résztvevő hallgató (földrajz, környezettan, környezetmérnök, földtudomány szakosok), akik teljesítették a BSc-s Talajtan elméleti és gyakorlati kurzusokat.

**2. Geoinformatikai gyakorlatok oktatása és bekapcsolódás a kutatásokba**

Kurzusok : Geoinformatika alapjai

Oktatók - témavezetők: Dr. Mucsi László egyetemi docens; Dr. Tobak Zalán egyetemi adjunktus,

Feladat: bekapcsolódás a fenti gyakorlatok előkészítésébe és lebonyolításába, valamint részvétel a Tanszéken folyó, geoinformatikai jellegű kutatómunkákban, terepi méréseken, adatfeldolgozásban.

Heti óraszám: 2-4 óra

Követelmények: Geográfus-geoinformatika szakirányos (MSc 1-2. év), vagy III. éves, földrajz-geoinformatika szakirányos hallgató.

**3. Geoinformatikai gyakorlatok oktatása és bekapcsolódás a kutatásokba (terepi- és számítógépes labormunka)**

Kurzusok : Földrajzi adatok gyűjtése; Terepgyakorlat (BSc)

Oktatók - témavezetők: Dr. Szatmári József egyetemi docens

Feladat: bekapcsolódás a fenti gyakorlatok előkészítésébe és segítés a lebonyolításukban, valamint részvétel a Tanszéken folyó, geoinformatikai jellegű munkákban, terepgyakorlatokon, terepi méréseken. További feladat a hallgatói műszerkölcsönzés segítése.

Heti óraszám: 2-3 óra

Követelmények: MSc/BSc(3.év) geoinformatika szakirányos hallgató. Geodéziai és geoinformatikai műszeres és szoftveres ismeretek.

**4. Jakucs László Nemzetközi Középiskolai Földrajzverseny szervezésében való közreműködés**

Oktatók - témavezetők: Dr. Szilassi Péter egyetemi docens

Feladat: bekapcsolódás a Jakucs László Földrajzverseny előkészítésébe, lebonyolításába, valamint tevékeny részvétel a középiskolai földrajzi feladatok adatbankjának létrehozásában.

Heti óraszám: 2-4 óra

Követelmények: Osztatlan földrajz tanár szakos hallgató, vagy MSC földrajz tanár szakos hallgató. Vektoros grafikai programok ismerete (Corel Draw, Adobe Illustrator), illetve angol nyelvismeret előnyt jelent.

**5.** **Geomorfológia gyakorlatok oktatásában való részvétel**

Kurzus - téma : Geomorfológia gyakorlat

Oktató - témavezető: Dr. Kiss Tímea egyetemi docens

Feladat: Bekapcsolódás a geomorfológia gyakorlatok előkészítésébe és részvétel az ellenőrzésben, valamint projektmunkát készítő hallgatók terepi és labor vizsgálatainak segítése; bekapcsolódás a Tanszéken folyó geomorfológiai kutatómunkába.

Heti óraszám: 4-6 óra (megegyezés szerint)

Követelmények: kutatás és oktatás iránt komolyan érdeklődő, elkötelezett, megfelelő geomorfológiai háttértudással bíró hallgató.

**Jelentkezés:** a fenti pályázatokra a [www.geo.u-szeged.hu](http://www.geo.u-szeged.hu)

cím alatt elérhető “*demonstrátori jelentkezés*” csatolt dokumentumban mellékelt és kitöltött jelentkezési lappal, valamint a kért mellékletek csatolásával lehet.

**Határidő:** 2020. február 11. 12 óra

A jelentkezéseket borítékban, a Természeti Földrajzi és Geoinformatikai Tanszék irodájára kérem a nevemre címezve leadni, “Demonstrátori pályázat” és a *választott téma sorszámának (1,2,3,4)* feltüntetésével (*ezt a borítékra írják rá!*)!

Dr. Szatmári József

egyetemi docens

demonstrátori témafelelős